ཨོཾ་སྭསྟི། སྨན་གྱི་ནོར་བུ་ཟླ་ཤེལ་བདུད་རྩི་མ། །གསང་སྨན་ཁ་བསྒྱུར་བྱིན་རླབས་ཕབ་ལྡན་འདི། །སྨན་རྟ་ཆུ་སྐོལ་ཇ་ཆང་སྐབས་དང་བསྟུན། །ཕོ་མཆིན་དུག་ནད་སྨུག་པོ་ཚད་རྙིང་དང་། །མ་ཞུ་དུག་ཐབས་གློ་བུར་གཟེར་ནད་སོགས། །ཚ་གྲང་ནད་ཀྱི་རིགས་གྱུར་གང་ལ་ཡང་། །བརྟག་མི་དགོས་པར་བཏང་བས་ཆོག་པ་ཡི། །བདུད་རྩི་མངོན་སུམ་ཉིད་ཡིན་ལག་ཏུ་ལོངས། །གཞན་ཡང་ནད་རྙིང་རྩི་ལྟར་ཞེན་པ་འདག །ཟུང་བདུན་སྐྱོན་བྲལ་ལུས་ཁམས་འདུ་བ་སྙོམས། །མིག་གསལ་ཡིད་བདེ་གདོན་གྱི་རིགས་ཀུན་ཞི། །ཡུན་དུ་བསྟེན་ན་འཆི་མེད་བཅུད་ལེན་འགྲུབ། །མདོར་ན་ལུས་སེམས་ནད་དུ་གྱུར་ཏོ་ཅོག །གང་ལ་བཏང་ཡང་ངེས་（51བ）པར་ཕན་པ་ཡི། །ནད་བརྒྱ་སྨ་གཅིག་ངོ་མཚར་ཁྱད་འགས་པ། །མི་ཕམ་རྣམ་པར་རྒྱལ་བའི་ཁྱད་ཆོས་ཏེ། །བླ་མའི་ཕྱག་བཞེས་མཐོང་བརྒྱུད་ལ་བརྟེན་ནས། །ཛྙཱ་ནས་འགྲོ་ཕན་ཕྱིར་དུ་སྤེལ་བ་དགེ། །།
（1ན）